ภาพสมาชิกคณะราษฎรสายทหารบก พลตำรวจตรีชลอ คนที่นั่งด้านหน้าคนที่ 4 จากซ้าย
พลตำรวจตรี **ชลอ ศรีธนากร** หรือ **ขุนศรีศรากร** (19 กุมภาพันธ์ 2444 - 11 กันยายน 2530) อดีตอธิบดีกรมรถไฟ อดีตอธิบดี กรมสรรพสามิต อดีตอธิบดี กรมราชทัณฑ์ อดีตสมาชิกสภาผู้แทนราษฎรประเภทที่ 2 และหนึ่งในสมาชิก คณะราษฎร

ประวัติ
-------

พลตำรวจตรีชลอเกิดเมื่อวันที่ 19 กุมภาพันธ์ พ.ศ. 2444 บนเรือบรรทุกข้าวที่ จังหวัดพิษณุโลก บิดาชื่อ กัน และมารดาชื่อ สวาท

รับราชการและงานการเมือง
-----------------------

พลตำรวจตรีชลอจบการศึกษาจาก โรงเรียนนายร้อยทหารบก หรือ โรงเรียนนายร้อยพระจุลจอมเกล้า ในปัจจุบันและได้รับพระราชทานยศ ร้อยตรี เมื่อวันที่ 3 ธันวาคม พ.ศ. 2466  และในวันที่ 3 มิถุนายน พ.ศ. 2473 ท่านได้รับพระราชทานบรรดาศักดิ์เป็น **ขุนศรีศรากร** ศักดินา ๖๐๐ 

ใน การปฏิวัติสยาม เมื่อวันศุกร์ที่ 24 มิถุนายน พ.ศ. 2475 พลตำรวจตรีชลอซึ่งในขณะนั้นมียศเป็น ร้อยโท ได้รับภารกิจหน้าที่ในการคุมตัว พลตรี พระยาเสนาสงคราม มายัง พระที่นั่งอนันตสมาคม ซึ่งเป็นกองบัญชาการของคณะราษฎรแต่กลับเกิดเหตุการณ์ไม่คาดฝันเกิดขึ้นเมื่อเกิดการต่อสู้กันขึ้นทำให้พระยาเสนาสงครามถูกยิงจนได้รับบาดเจ็บ

หลังการเปลี่ยนแปลงการปกครองท่านได้รับแต่งตั้งให้ดำรงตำแหน่ง ผู้บังคับการกองร้อยปืนใหญ่ที่ 2 และได้เลื่อนยศเป็น ร้อยเอก เมื่อวันที่ 1 เมษายน พ.ศ. 2476  จากนั้นในวันที่ 27 ธันวาคม พ.ศ. 2477 ท่านได้รับเลือกให้เป็น สมาชิกสภาผู้แทนราษฎรประเภทที่ 2 แทนตำแหน่งที่ว่าง 

จากนั้นท่านจึงได้โอนย้ายมารับราชการเป็นตำรวจรับตำแหน่ง สารวัตรตำรวจสันติบาล และได้รับพระราชทานยศ พันตำรวจตรี เมื่อวันที่ 2 พฤษภาคม พ.ศ. 2478  หลังจากนั้นท่านจึงได้รับพระราชทานยศ พันตำรวจเอก เมื่อวันที่ 6 มีนาคม พ.ศ. 2487 ต่อมาท่านจึงได้โอนย้ายมาเป็นข้าราชการพลเรือนชั้นพิเศษเป็นผู้บัญชาการเรือนจำมหันตโทษที่บางขวางเมื่อวันที่ 1 กุมภาพันธ์ พ.ศ. 2480 จากนั้นจึงได้รักษาการแทนอธิบดีกรมราชทัณฑ์และได้รับโปรดเกล้าฯ แต่งตั้งให้ท่านดำรงตำแหน่งอธิบดีกรมราชทัณฑ์เมื่อวันที่ 3 มิถุนายน พ.ศ. 2482

หลังจากนั้นอีก 2 ปีท่านได้โอนย้ายมารับตำแหน่งอธิบดีกรมสรรพสามิตแทน หลวงอรรถสารประสิทธิ์ (ทองเย็น หลีละเมียร) ที่ไปประจำกระทรวงการคลังเมื่อวันที่ 29 มีนาคม พ.ศ. 2484 กระทั่งวันที่ 30 กรกฎาคม พ.ศ. 2485 ได้มีพระบรมราชโองการโปรดเกล้าฯ ให้ท่านโอนย้ายไปดำรงตำแหน่งอธิบดีกรมรถไฟ 
แทน พลโท จรูญ รัตนกุล เสรีเริงฤทธิ์ (ยศในขณะนั้น)

กระทั่งวันที่ 13 กุมภาพันธ์ พ.ศ. 2486 ท่านได้ควบตำแหน่งอธิบดีกรมสรรพสามิตอีกตำแหน่งหนึ่งแทน หลวงอรรถสารประสิทธิ์ ที่ขยับไปดำรงตำแหน่งปลัดกระทรวงการคลัง ต่อมาในวันที่ 14 กันยายน พ.ศ. 2486 ได้มีคำสั่ง ท. สนาม ที่ 113/86 ให้ท่านพ้นจากตำแหน่งอธิบดีกรมรถไฟเหลือตำแหน่งอธิบดีกรมสรรพสามิตเพียงตำแหน่งเดียว จากนั้นในวันที่ 6 มีนาคม พ.ศ. 2487 ท่านได้รับโปรดเกล้าฯ พระราชทานยศ พันตำรวจเอก  กระทั่งลาออกจากตำแหน่งสมาชิกสภาผู้แทนราษฎรประเภทที่ 2 เมื่อวันที่ 4 กุมภาพันธ์ พ.ศ. 2489  ก่อนจะออกจากราชการเมื่อวันที่ 31 ธันวาคม พ.ศ. 2489 ขณะอายุเพียง 45 ปีโดยมิได้กลับเข้ารับราชการหรือวงการเมืองอีกจนกระทั่งปี พ.ศ. 2510 จึงตัดสินใจออกบวชเป็นพระภิกษุ

ถึงแก่อสัญกรรม
--------------

พลตำรวจตรีชลอถึงแก่อสัญกรรม เมื่อวันที่ 11 กันยายน พ.ศ. 2530 ขณะอายุได้ 86 ปี

เครื่องราชอิสริยาภรณ์
---------------------

* 

* พ.ศ. ๒๔๗๗ –  เหรียญพิทักษ์รัฐธรรมนูญ (พ.ร.ธ.)
* 

* พ.ศ. ๒๔๘๑ –  เหรียญรัตนาภรณ์ รัชกาลที่ 8 ชั้นที่ 3 (อ.ป.ร.3)

อ้างอิง
-------

1. ↑   พระราชทานยศทหารบก (หน้า ๒๗๘๘)
2. ↑   พระราชทานบรรดาศักดิ์ (หน้า ๙๕๕)
3. ↑   ประกาศพระราชทานยศทหาร (หน้า ๒๖๔)
4. ↑   เรื่องตั้งซ่อมสมาชิกประเภทที่ 2 แห่งสภาผู้แทนราษฎร
5. ↑   ประกาศพระราชทานยศตำรวจ (หน้า ๒๗๑)
6. ↑   ประกาศสำนักนายกรัฐมนตรี เรื่อง พระราชทานยศทหารบก
7. ↑   ประกาศสำนักนายกรัฐมนตรี เรื่องตั้งอธิบดีกรมราชทัณฑ์
8. ↑   ประกาศสำนักนายกรัฐมนตรี เรื่องแต่งตั้งอธิบดีกรมสรรพสามิตต์
9. ↑   ประกาศสำนักนายกรัฐมนตรี เรื่องแต่งตั้งอธิบดี
10. ↑   ประกาศสำนักนายกรัฐมนตรี เรื่องแต่งตั้งข้าราชการให้ดำรงตำแหน่ง
11. ↑   ประกาศสำนักนายกรัฐมนตรี เรื่องแต่งตั้งข้าราชการพลเรือนให้อธิบดี
12. ↑   ประกาศสำนักนายกรัฐมนตรี เรื่องพระราชทานยศตำรวจ
13. ↑   ประกาศสภาผู้แทนราษฎร เรื่อง สมาชิกภาพแห่งสภาผู้แทนราษฎรสิ้นสุดลง่
14. ↑   แจ้งความ พระราชทานเหรียญพิทักษ์รัฐธรรมนูญ (แผนกที่ ๓ กรมจเรทหารบก หน้า ๒๐๘๓)
15. ↑   แจ้งความสำนักนายกรัฐมนตรี เรื่อง พระราชทานเหรียญรัตนาภรณ์ (หน้า ๓๖๐๙)

แหล่งข้อมูลอื่น
---------------

* ขุนศรีศรากร:ผู้ก่อการฯ ทหารหนุ่ม เก็บถาวร 2020-08-09 ที่ เวย์แบ็กแมชชีน

  


| * ด
* ค
* ก
รายพระนามและรายนามอธิบดีกรมสรรพสามิต |
| --- |
| อธิบดี | 

หม่อมเจ้าจิตรโภคทวี เกษมศรี · พระวรวงศ์เธอ พระองค์เจ้าวิวัฒนไชย · หลวงนฤเบศร์มานิต (สงวน จูฑะเตมีย์) · หลวงอรรถสารประสิทธิ์ (ทองเย็น หลีละเมียร)(1) · ขุนศรีศรากร (ชลอ ศรีธนากร)(1) · หลวงอรรถสารประสิทธิ์ (ทองเย็น หลีละเมียร)(2) · ขุนศรีศรากร (ชลอ ศรีธนากร)(2) · หลวงอรรถสารประสิทธิ์ (ทองเย็น หลีละเมียร)(3) · หลวงประกอบธนกิจ (เปลื่อง อุณหสุวรรณ) · หม่อมราชวงศ์ทันพงษ์ กฤดากร · ถนัดถวิล อมาตยกุล · ชาญชัย ลี้ถาวร · พิพัฒน์ โปษยานนท์ · วิทย์ ตันตยกุล · บัณฑิต บุญยะปานะ · อรัญ ธรรมโน · เฉลิมชัย วสีนนท์ · ไพจิตร โรจนวานิช · โกวิทย์ โปษยานนท์(1) · วิโรจน์ เลาหะพันธุ์ · โกวิทย์ โปษยานนท์(2) · หม่อมราชวงศ์จัตุมงคล โสณกุล · ศุภชัย พิศิษฐวานิช · สมใจนึก เองตระกูล · สมชัย ฤชุพันธ์ุ · วุฒิชัย พงษ์ประสิทธิ์ · วีระชัย ตันติกุล · สถิตย์ ลิ่มพงศ์พันธุ์ · อุทิศ ธรรมวาทิน · ศานิต ร่างน้อย · วิสุทธิ์ ศรีสุพรรณ · สิรินุช พิศลยบุตร · อารีพงศ์ ภู่ชอุ่ม · พงษ์ภาณุ เศวตรุนทร์ · เบญจา หลุยเจริญ · สมชาย พูลสวัสดิ์ · กฤษฎา จีนะวิจารณะ · พชร อนันตศิลป์ · ลวรณ แสงสนิท · **เอกนิติ นิติทัณฑ์ประภาศ**
 |  |